
En aquest treball s'estudia l'efecte que té el pas de les llavors de Solanum 
luteum i de S. nigrum pel tracte digestiu del Busqueret de cap negre (Sylvia 
melanocephala) i de la Mèrlera (Turdus merula) sobre la seva germinació. Les 
dades obtingudes indiquen que el percentatge i la taxa de germinació de les 
llavors de S. luteum augmenta si aquestes són ingerides per qualsevol d'aquestes 
dues espècies d'ocell, en canvi, l'efecte no sembla ser significatiu en S. nigrum. 
Fotografies fetes al microscopi electrònic posen de manifest que les cobertes de 
les llavors de S. luteum es veuen més afectades per la ingestió per ocells que 
les de S. nigrum o que les no ingerides (controls). Aquesta abrasió de la paret 
de la llavor és la que afavoreix la germinació de les llavors, augmentant la seva 
permeabilitat a l'aigua i als gasos. Es conclou que mentre que S. nigrum és 
afectat pels ocells únicament en la seva dispersió, S. luteum és també influenciat 
per aquests en la seva germinació. 

EFFECTS OF AVIAN INGESTION ON THE GERMINATION AND 
DISPERSAL OF TWO CLOSELY RELATED SPECIES OF SOLANUM. This 
paper examines the effect that the passage of seeds of Solanum luteum and S. 
nigrum through the digestive system of Sardinian Warblers (Sylvia 
melanocephala) and Blackbirds (Turdus merula) has on their germination. The 
results obtained show that the percentage and rate of germinated seeds of S. 
luteum increase when they have been ingested by either Sylvia melanocephala 
or Turdus merula. In contrast, no significant effect was found for S. nigrum. 
Scanning electron micrographs of the seed coats showed that S. /uteum was 
more affected than S. nigrum and than controls (uningested seeds). The abrasion 
of the seed coat is what allows an increase in permeability to water and gas, 
thus enhancing germination. It is concluded that whereas S. nigrum is only 
affected by birds in its seed dispersal, S. luteum is also affected in its 
germination. 

Introducció 


Alguns dels aspectes de l'ecologia i 
l'evolució de la frugivoria i la dispersió de 
llavors han estat estudiats a diferents parts del 
món a diferents habitats (ex. Howe i 
Smallwood, 1982; Janzen, 1983; Jordano, 
1992; Willson, 1990; 1992; Fleming i 
Estrada, 1993). L’efecte dels animals frugivors 
sobre la germinació de llavors de plantes 
productores de fruits carnosos ha estat menys 
frequentment estudiat, i les dades que es 
tenen per alguns grups de vertebrats com ara 
els rèptils o els peixos són encara molt 
escasses. S'ha vist que la frugivoria pot mo- 
dificar el temps de dormància de les llavors, 
estimulant o bé inhibint la germinació (Izhaki 
i Safriel, 1990). Els ocells frugivors tenen 
diferents efectes sobre les llavors dels fruits 
camosos que ingereixen: 

(1) eliminen el recobriment de pell i 
polpa que tenen les llavors. Aquest reco- 
briment pot contenir substàncies inhibidores 
de la germinació (Barnea et al., 1991: Izhaki 
i Safriel, 1990). 

(2) escarifiquen la coberta de la llavor 
(Barnea et al., 1990, Izhaki i Safriel, 1990), i 

(3) maten una determinada fracció de 
les llavors ingerides (Crossland i Vander 
Kloet, 1996, Izhaki, 1990; Mydia i 
Brahmachary, 1991). A més, la deposició 
conjunta amb les femtes pot provocar la 
infecció de les llavors amb bacteris, fongs i 
altres patògens. 

Les diferències en la longitud del tracte 
digestiu de les diferents espècies d'ocells 
(Ridley, 1930, Jordano, 1986; 1992) donen 
lloc a diferents temps de retenció de les 
llavors dins l'interior de l'animal (veure 
revisió en Traveset, 1998) els quals, jun- 
tament amb el tipus de cobertura de la llavor, 
determinen aquesta acció. És possible, però, 
que un dels majors avantatges (o l'únic) 
d'aquest temps de retenció dins l'ocell radiqui 
més en el moviment enfora de les plantes 
parentals que en el tractament de les llavors 
en el digestiu (Debussche, 1985). En el cas 
de Solanum que presenta fruits amb multitud 


de llavors, un dels fets que pot afavorir la 
germinació és la disgregació d'aquest conjunt 
de llavors que són defecades en nombres 
menors als que apareixen en el fruit complet 
(Barnea et al., 1992). També s'ha hipotetitzat 
que, degut a les substàncies laxants que conté 
la polpa dels fruits carnosos d'algunes 
espècies, com són les del gènere Solanum, la 
planta pot exercir un control sobre el temps 
de retenció de les llavors dins l'animal 
dispersor, així evitant o reduint la mortalitat 
de moltes d'aquestes llavors (Murray et al., 
1994). 

En el present treball, s'examina l'efecte 
que té sobre la germinació el pas de les 
llavors de dues espècies de Solanum, comuns 
a les Illes Balears, pel tracte digestiu de dos 
dels seus dispersors principals, el busqueret 
de cap negre (Sylvia melanocephala) i la 
mèrlera (Turdus merula). A més, s'examina la 
preferència dels ocells per un dels colors de 
les baies de Solanum, la qual cosa pot contri- 
buir a explicar la diferent abundància de les 
dues espècies a la natura. 


Espècies objecte d'estudi 


Sylvia melanocephala i Turdus merula 
són ocells que inclouen fruits carnosos en la 
seva dieta a l'igual que altres ocells 
pertanyents al seu mateix gènere (ex. Izhaki, 
1990, Barnea, 1992: Traveset i VVillson, 
1997). Sylvia melanocephala, de menor mida, 
inclou en la dieta una quantitat important de 
petits insectes i es veu limitada al consum 
dels fruits sencers més petits (Jordano, 1986) 
o que es puguin picar i desfer en trossos. 
Aquest busqueret és un dispersor actiu de 
moltes espècies de plantes amb fruits carnosos 
(Debussche i Isenmann, 1983). Parus major, 
emprat en els experiments de preferència de 
color, és principalment insectivor i normal- 
ment no actúa com un dispersor de llavors 
“legitim” si no que és més un consumidor de 
polpa, sovint tirant la llavor sota la mateixa 
planta (i per tant actuant com un depredador, 
ja que aquí la llavor té molt poques 

possibilitats de sobreviure); ocasionalment 
arriba a ingerir alguns fruits petits sencers 
(obs. pers.). 

Solanum nigrum és una planta d'uns 
20-70 cm d’alcaria amb flors de corol-la blan- 
ca i baies negres de 7,27 + 0,6 mm de 
diametre (n=9) amb una mitja de 40 + 10 
llavors (n=9). Compta amb una distribució 
cosmopolita (Genestar, 1985). L'altra espècie, 
Solanum luteum és similar a l'anterior però 
amb fulles i tija de color més clar i només 
arriba als 50 cm. La baia és d'un color 
taronja-vermellós, fa uns 7,29 + 0,69 mm de 
diàmetre (n=9) i conté 34 + 13 llavors (n59). 
Té una distribució més limitada que S. 
nigrum, encara que apareix a gran part 
d'Europa (Genestar, 1985). Les dues espècies 
presenten a les seves baies glicoalcaloids, 
substàncies que segons alguns autors 
(Cipollini i Levey, 1997a, 1997b) no van 
“dirigides” als ocells dispersors si no als 
depredadors de llavors. Aquests compostos 
solen ser tòxics per a dispersors vertebrats 
però normalment es perden quan el fruit 
madura. Els fruits amb una gran taxa de 
remoció tendeixen a tenir nivells baixos de 
metabolits secundaris i defenses contra 
patògens i depredadors de llavors (Cipollini i 
Levey, 19970). 


Material i mètodes 


Ocells frugivors 

Els ocells seleccionats per dur a terme 
els experiments foren Sylvia melanocephala, 
Turdus merula i Parus major degut a que són 
sedentaris i relativament abundants. Els ocells 
foren capturats durant l'estiu del 1997 als 
voltants del Campus de la Universitat de les 
Illes Balears, en dos ambients diferents: (1) al 
costat. d'una bardissa conformada per 
individus de llampúgol (Rhamnus alaternus), 
abundants batzers (Rubus ulmifolius) i 
individus de Cirerer de pastor (Crataegus 
monogyna) i (2) dins un garroverar 
abandonat. A més, alguns ocells varen ser 
capturats en una parcella de cultiu i arbres 


fruiters a la finca de Son Pax, prop de la 
ciutat de Palma. El sistema emprat per la 
captura dels ocells foren filats o xarxes japo- 
neses. S'usaren dues xarxes de 12 m de 
llargària per 2 m d'altura i una xarxa de 20 
m de llargària per 2 m d'altura. Les xarxes es 
mantenien obertes des de just abans de la 
sortida del sol fins al migdia (12:00 h), fent 
una revisió cada hora per a recollir les captu- 
res. Els ocells s'introduien per separat dins 
bosses de roba per evitar danyar-los i es 
traslladaven a les gàbies (de 60x60x60 cm) 
situades a Ca'n Cortés (campus universitari). 
Es mantenien en aquestes també per separat i 
i es varen retenir durant períodes de temps 
variables, depenent de l'edat i l'estat de salut 
de cada individu. A cada ocell se li donava 
un període d'adaptació de 2-3 dies durant el 
qual era alimentat amb pasta per a ocells 
insectivors (preparat comercial), larves del 
coleòpter Tenebrio molitor (Tenebrionidae) i 
aigua. També s'alimentaren amb diferentes 
baies de plantes que fructifiquen durant 
aquesta època: Solanum luteum, S. nigrum, 
Rubus ulmifolius, Smilax aspera (fruits de 
mida molt petita), Osyris alba (de la que 
Sylvia melanocephala i Parus major en 
consumien la polpa) i Rubia peregrina. 

Els fruits de Solanum es col-lectaren en 
una població prou àmplia d'individus 
genèticament diferents, a la finca de Son Pax, 
durant els mesos de juliol i agost de 1997. 
Normalment s'oferien als ocells el mateix dia 
o durant els 3-4 dies segúents, durant els 
quals eren mantinguts dins una gelera a 4°C. 


Experiments de germinació 

Tant a S. melanocephala com a T. 
merula se'ls hi donà fruits de cada una de les 
espècies per separat, amb intervals de 24 
hores entre elles, per a obtenir llavors 
ingerides. Les llavors controls es van extraure 
directament de fruits col-lectats en les 
mateixes poblacions. Totes les llavors es 
secaren sobre paper de filtre durant uns dies 
previament als experiments de germinació. 
Les llavors s'esterilitzaren en una disolució 
d'hipociorit sòdic comercial durant 10 minuts 

per evitar l'aparició de fongs. El 27 
d'octubre, es col-locaren llavors dels diferents 
tractaments dins plaques de Petri (9 cm de 
diàmetre), sobre un doble paper de filtre i 
amb una base de cotó que es satura amb 
aigua destil-lada (mètode similar a Putilitzat 
per Debussche, 1985 i per Barnea, 1990). Les 
plaques eren revisades periòdicament (1-3 

dies) per evitar que s'assecassin i per anotar 
les germinacions (aparició de la radicula). Les 
llavors germinades es treien de les plaques 
per a evitar problemes d'inhibició de la 
germinació de les altres (Crossland i Vander 
Kloet, 1996). S'utilitzaren 100 llavors per 
tractament (quatre plaques amb 25 llavors 
cadascuna), excepte en el cas de les llavors 
ingerides de S. nigrum: 60 llavors ingerides 
per T. merula (tres plaques amb 20 llavors 
cadascuna) i 40 llavors ingerides per S. 
melanocephala (dues plaques amb 20 llavors 
cadascuna). Les plaques es mantingueren dins 
una cambra de germinació a una temperatura 
estable de 25 + 2°C i amb un fotoperiode de 
12 hores. En acabar l'experiment de 
germinació (el 10 de desembre, quan havien 
passat algunes setmanes sense cap 
germinació), les llavors no germinades es 
varen disseccionar per a comprovar la seva 
viabilitat (les viables presenten l'endosperm 
intacte dins el lòcul de la llavor). 

Una mostra de tres llavors de cada 
espècie i tractament es varen analitzar al 
` microscopi electrònic d'escombratge el SEM 
Hitachi S530 i a un voltatge de 15 RV). 
Prèviament, se'ls hi va donar un recobriment 
d'or dins un “Polaron E5100 sputter coater". 
Totes les llavors es varen examinar a baix i 
alt augment (30x i 200x). Es va seleccionar 
una imatge de cada tractament i es va foto- 
grafiar per a observar si la coberta de les 
llavors havia sofert alguna alteració. 


Experiments de preferència de color 

Es dugueren a terme entre el 14 de 
juliol i el 20 d'agost. El nombre d'ocells que 
participaren en els experiments foren: (1) tres 
individus de S. melanocephala,: (2) dos 
individus de 7. merula, i (3) un individu de 


P. major. Es capturaren un major nombre 
d'ocells, però no tots varen “cooperar”, i per 
tant no s'han pogut incloure en les anàlisis. 
Als ocells se'ls presentaven dues plaques de 
Petri, una de les quals contenia 5 fruits de 
color taronja (S. luteum) i l'altra 5 fruits de 
color negre (S. nigrum). Els fruits escollits 
eren aproximadament de la mateixa mida per 
a evitar el possible efecte de preferències en 
base a aquest caràcter. El test de preferència 
consistia en presentar a l'ocell les dues 
plaques, una al costat de l'altra, i anotar el 
fruit que era escollit primer (tant si era 
empassat sencer o solsament picat). En cada 
test es substituia el fruit de tal forma que 
l'ocell sempre tingués 10 fruits per a escollir, 
i s'anaven alternant les posicions de les 
plaques per a evitar la possible influència 
d'aquestes en les decisions de l'ocell. Es 
feren 10 tests per a cada individu. Es 
considera "preferència" per a un determinat 
color, quan aquest era escollit en un mínim 
de 8 dels 10 tests. 


Anàlisi de les dades 

S'utilitzà un anàlisi de la variança de 
mesures repetides (RMANOVA) per a cada 
una de les espècies, essent "tractament" la 
variable independent i "percentatge de llavors 
germinades" la variable depenent. Previament 
a l'anàlisi, aquesta es va normalitzar emprant 
la transformació angular. El test de Tukey 
s’usa per a comparar els diferents tractaments 
després del RMANOVA. En els resultats, la 
mitja es mostra sempre juntament amb l'error 
estàndar. 


Resultats 


Patrons de germinació en Solanum 
luteum 

S. luteum va comengar a germinar uns 
3 dies abans que S. nigrum (Fig. 1). Es trobà 
un gran efecte de la ingestió per ocells (de 
les dues espècies) tant sobre la taxa 
(F,579,61, P=0,006) com sobre el percentatge 
final de germinació (F, 13,00, P=0,002). 

Tant les llavors ingerides per 
mèrlera com les ingerides per 
busqueret varen germinar mès 
ràpidament i en major percen- 
tatge que les control (Fig. 1; 
test de Tukey). L'efecte del 
temps va ser significatiu (Wilks? 
Lambda=0,03, F=50,67, 
P=0,0001), pero no hi va haver 
interacció significativa entre 
temps i tractament (Wilks’ 
Lambda=0,24, F=1,58, P=0,23), 
lo qual indica que el patró tem- 
poral de les diferències entre 
tractaments no va variar. 
Patrons de germinació en 
Solanum nigrum 

Encara que el percentatge 
final de germinació és semblant 
entre tractaments (F, =2,11, 

Fig. 1. Proporció acumulativa de llavors de fruits de S. luteum que 
varen germinar després de passar a través del sistema digestiu del 
busqueret de cap negre (Sylvia melanocephala) i de la mérlera 
(Turdus merula), i de llavors no ingerides (control). 

Fig. J. Cumulative percentage of seeds of S. luteum that 
germinated after passing through the digestive tract of Blackbird 
(Turdus merula) and Sardinian warbler (Sylvia melanocephala) 


P=0,20; Fig. 2), l'anàlisi de 
mesures repetides mostra que hi 

Fig. 2. Proporció acumulativa de llavors de fruits de S. nigrum que 
varen germinar després de passar a través del sistema digestiu del 
busqueret de cap negre (Sylvia melanocephala) i de la mèrlera 
(Turdus merula), i de llavors no ingerides (control). 

Fig. 2. Cumulative percentage of seeds from S. nigrum that 
germinated after passing through the digestive tract of Blackbird 
(Turdus merula) and Sardinian warbler (Syivia melanocephala) and 
of uningested (control) seeds. 


and of uningested (control) seeds. 


ha un efecte significatiu del 
tractament sobre la taxa de 
germinació (F, 38,86, P=0,02). 
El test de Tukey mostra que 
les llavors ingerides per Turdus 
germinen més depressa que les 
ingerides per Sylvia o les 
controls fins al 4 de novembre, 
després d'aquesta data, no hi 
ha diferències en el percentatge 
de germinacions (Fig. 2). L'e- 
fecte del temps és significatiu, 
encara que  marginalment 
(Wilks’ Lambda=0,11, F=6,04, 
P=0,09) i, com en el cas de S. 
luteum, tampoc hi ha interacció 
temps x tractament (Wilks’ 
Lambda=0,16, F=1,12, P=0,46), 
o sigui, les corbes de ger- 
minació són semblants entre 
tractaments. 

Les diferències en els percentages de 
germinacions entre tractaments, per qualsevol 
de les dues espècies de Solanum, no es poden 
atribuir a diferències en la viabilitat de les 
llavors testades. Les llavors que no varen 
germinar mostraren nivells semblants d'avor- 
tament entre tractaments. 


Escarificació de les llavors 

L'aspecte general i la morfologia de les 
llavors de les dues espècies de Solanum es 
pot veure a la Fig. 3, mentre que el detall de 
l'estructura de la paret es mostra a la Fig. 4. 
L'abrassió química i/o mecànica que sofreixen 
les llavors de S. luteum ingerides, sigui per T. 
merula o per S. melanocephala (lletres B i C, 
respectivament), sembla ser més gran que la 
que sofreixen les llavors de S. nigrum (lletres 
E i F, respectivament). 


Preferències dels ocells frugivors 

Solsament 6 ocells es varen poder 
emprar per aquests experiments, lo qual no 
permet analitzar les diferències entre espècies 
en la preferència del Analitzats 
conjuntament, 5 d'aquests ocells mostraren 


color. 


preferència per les baies negres de S. nigrum 
mentre que l'altre (un dels busquerets) va 
preferir les taronges del S. luteum. 


Discussió 


La resposta de les llavors al pas pel 
tracte digestiu difereix per a les dues espècies 
de Solanum. S. luteum presenta una major 
germinació (gairebé el doble) quan les llavors 
han estat ingerides per ocells. Per altra banda, 
S. nigrum presenta uns patrons de germinació 
bastants semblants independentment de si les 
llavors han estat ingerides o no per ocells, 
encara que les que han passat a través de 
mèrleres tenen inicialment una velocitat de 
germinació més alta. Altres autors han trobat 
també que la ingestió de fruits per ocells (7. 
merula i Pycnonotus xanthopygos) augmenta 
el percentatge de germinació de les llavors de 
S. luteum mentre que no afecta al de les 
llavors de S. nigrum (Barnea et al., 1990); no 
obstant, Clergeau (1992) reporta un resultat 
contradictori per a S. nigrum, trobant un 
efecte positiu en la germinació quan els fruits 





Fig. 3. Aspecte de les llavors de Solanum luteum i de S. nigrum (esquerra i dreta, respectivament) al 


microscopi electrònic d'escombratge (x30). 


Fig. 3. View of the seeds of Solanum luteum and S. nigrum (left and right, respectively) when observed 


under the SEM. (x30) 

Fig. 4. Aspecte de la coberta de les llavors de Solanum luteum i S. nigrum (esquerra i dreta, 
respectivament) dels diferents tractaments (x200). De dalt a baix: llavors controls (A i D), ingerides per 
Turdus merula (B i E) i ingerides per Sylvia melanocephala (C i F). 

Fig. 4. View of the seed coats of Solanum luteum and S. nigrum (left and right, respectively) of the 
different treatments (x200). From top to bottom: control seeds (A and D), ingested by Turdus merula 
(B and E), and ingested by Sylvia melanocephala (C and F). 


76 Boll. Soc. Hist. Nat. Balears, 42 (1999) 


són consumits per mèrleres o be per estornells 
(Sturnus vulgaris). Altres espècies de 
Solanum han mostrat diferents comportaments 
en la germinació després de ser consumits per 
ocells frugivors: S. dulcamara no es veu 
afectat pel pas per passeriformes (Smith 1975 
en Traveset, 1998). La ingestió de llavors de 
S. lycocarpum per un canid al Brasil donà un 
efecte positiu sobre la germinació (Lombardi 
i Motta Junior, 1993). Per altra banda, en 
alguns estudis s'ha trobat que diferents 
espècies del gènere Turdus afecten a la 
germinació d'algunes espècies vegetals mentre 
que tenen un efecte nul sobre altres (Traveset 
i Willson, 1997). En el cas de S. luteum, les 
diferències en el temps de retenció de les 
llavors en les diferents espècies d'ocells no 
semblen afectar l'èxit de germinació (Barnea 
et al., 1992), 

Les fotografies fetes al SEM ajuden a 
entendre les diferéncies trobades entre les 
dues espécies de Solanum. L’estructura de la 
paret de les llavors de S. luteum es veu 
bastant més afectada al passar pel tracte 
digestiu dels ocells que la de S. nigrum. 
Aquesta major abrasió observada en S. luteum 
és la que comporta una major permeabilitat a 
l'aigua i gasos, lo qual es tradueix en un 
increment en la germinació. 

Els fruits dels dos Solanum no 
difereixen en la mida, en la forma ni en el 
nombre de llavors, però són fàcilment 
distingibles per part dels ocells pel seu color 
diferent. Els experiments de preferència dels 
ocells pel color de les baies varen mostrar 
una tendència a afavorir el color negre de S. 
nigrum, encara que sempre es sol trobar 
variació entre individus d'una mateixa espècie 
(present treball, Willson, 1994; Traveset i 
Willson, 1997, 1998). És molt possible que, 
a part del color diferent de les baies de les 
dues espècies de Solanum, existeixi també 
alguna diferencia en el contingut i 
concentració de substàncies presents a la 
polpa les quals els hi poden donar un gust 
diferent (Wahaj et al., 1998). És d'esperar 
que si l'ocell ha tengut experiències prèvies 
amb aquests tipus de fruits, pot relacionar 


sabor i color. La major abundància de S. 
nigrum que trobem en condicions naturals 
podria ser resultat, almenys en part, d'una 
preferència d'aquesta espècie per part dels 
ocells, qui són els seus més importants 
dispersors. Alternativament, la menor 
freqüència d'aparició de plantes de S. luteum 
pot ser deguda a altres causes (biòtiques o 
abiòtiques) i els ocells poden estar dispersant, 
sense cap preferència, més fruits negres 
simplement perque aquests són més 
abundants. 

